Publication: Magyar Közlöny
Issue: MK-2000-49 (Year: 2000, Number: 49)
Era: 1990-2004
Section: önkormányzati természetvédelmi őröket a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény (a továbbiakban: Ftv.)
Paragraph Index: 369

(7) A természetvédelmi őrt sorszámozott, a 2. számú mellékletben meghatározott rendszeresített szolgálati jelvénnyel kell ellátni. A szolgálati jelvény azonos sorszámmal, két példányban készül. Az egyiket barna színű bőrből kialakított fülön rögzítve jól láthatóan az egyenruha felső külső ruházatának (szolgálati téli kabát, téli zubbony, őszitavaszi dzseki, mellény, ing, társasági téli kabát, zakó, blézer, blúz) bal felső zsebén kell szolgálatban viselni. Ez a jelvény szolgálaton kívül nem viselhető. A szolgálati jelvény másik példányát a szolgálati igazolvánnyal együtt az e célra rendszeresített tokban kell hordani. A szolgálati igazolvánnyal együtt ezt a jelvényt a természetvédelmi őr szolgálatban köteles, szolgálaton kívül pedig jogosult magánál tartani. III. Az egyenruha viselésének szabályai

Source: https://magyarkozlony.hu/hivatalos-lapok/cb921a372e86f8624b58ded24b06641f94c33c25/dokumentumok/c29dc83a0adabbb756403aa0eb07fcbeccfad0b8/letoltes